ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத் தகவல்கள்.
மத்திய அரசு, மாநிலங்கள் , யூனியன் பிரதேசங்களுடன் சேர்ந்து, கொவிட்-19 தொற்று பரவாமல் தடுப்பது, கட்டுப்படுத்துவது , மேலாண்மை ஆகிய பல்வேறு முயற்சிகளை, முன்னெச்சரிக்கை மற்றும் தீவிர நடவடிக்கைகளின் மூலமாக மேற்கொண்டு வருகிறது. இந்த நடவடிக்கைகள் அனைத்தும் உயர் மட்டத்தில் அவ்வப்போது ஆய்வு மற்றும் கண்காணிப்புக்கு உட்படுத்தப்பட்டு வருகிறது.
தொற்றுப் பரவாமல் கட்டுப்படுத்தும் வகையில், தடுப்பு மற்றும் கட்டுப்பாட்டு நடவடிக்கைகளில் தொடர்ந்து நிர்வாகம் கவனம் செலுத்தி வருகிறது. கைகளைச் சுத்தம் செய்வது, சுவாசத்தூய்மை, அடிக்கடி தொடும் பகுதிகளில் கிருமி நீக்கம் செய்யும் செயல்பாடு ஆகியவை தொற்று பாதிக்காமல் தவிர்க்கும் நடவடிக்கைகள் ஆகும். இந்தச் சிக்கலைச் சமாளிக்க உரிய கொவிட் நடைமுறை அவசியமாகும். முகக்கவசம், முக உறைகள் அணிவதை வழக்கமாகக் கொள்ளுதல், முதியோர், பாதிப்புக்குள்ளானோரைப் பாதுகாக்கும் நடைமுறைகள் இதில் அடங்கும். பொது இடங்களில், இடைவெளியைப் பராமரித்தலை, சமூகத் தடுப்பு மருந்தாக உலகம் தற்போது கொரோனா தொற்றுக்கு எதிராகக் கையாண்டு வருகிறது.
இந்தியா தனது சோதனைத் திறனை அபரிமிதமாக அதிகரித்துள்ளதுடன், உருவெடுத்து வரும் தேவைகளைப் பூர்த்தி செய்யும் வகையில் பயணித்து வருகிறது. இந்தியா தற்போது நாளொன்றுக்கு சுமார் 1.1 லட்சம் மாதிரிகளை சோதனை செய்து வருகிறது. சோதனைக்கூடங்களின் எண்ணிக்கை, ஷிப்டுகள், ஆர்டி-பிசிஆர் எந்திரங்கள், பணியாளர்களை அதிகரித்து வருவதன் மூலமாக செயல்திறன் மேம்படுத்தப்பட்டுள்ளது. இன்று வரை, இந்தியாவில், மொத்தம் 612 சோதனைக்கூடங்கள் இயங்கி வருகின்றன. இதில் 430 இந்திய மருத்துவ ஆராய்ச்சி கவுன்சில் - ஐசிஎம்ஆர் நடத்துவதாகும். 182 தனியார் ஆய்வகங்கள் கொவிட்-19 சோதனையை மேற்கொண்டு வருகின்றன. மாநிலங்கள், யூனியன் பிரதேசங்களுக்கு உரிய வழிகாட்டும் நெறிமுறைகள் அறிவிக்கப்பட்டுள்ளன. தொற்று அறிகுறிகள் உள்ளவர்களுக்கு உடனடி சோதனை செய்தல், அறிகுறியில்லாத புலம்பெயர்ந்த தொழிலாளர்களைத் தனிமைப்படுத்துதல் ஆகிய விதிமுறைகளைப் பின்பற்றுமாறு அறிவுறுத்தப்பட்டுள்ளது. கொவிட்-19 சோதனைக்கு, பெரும்பாலான மாநிலங்கள், யூனியன் பிரதேசங்கள் , தேசிய காசநோய் ஒழிப்புத் திட்டத்தில் இணைந்து, ட்ரூநெட் எந்திரங்களை ஈடுபடுத்தும் பணியை மேற்கொண்டுள்ளன. ஆர்டி-பிசிஆர் உபகரணங்கள், விடிஎம், துடைப்பான்கள், ஆர்என்ஏ பிரித்தெடுக்கும் உபகரணங்களை உள்நாட்டிலேயே உற்பத்தி செய்பவர்கள் கண்டறியப்பட்டு, அவர்களது உற்பத்திக்கு கடந்த சில மாதங்களாக ஊக்குவிப்பு அளிக்கப்பட்டு வருகிறது.
நாட்டில் குணமடையும் விகிதம் தொடர்ந்து முன்னேற்றம் கண்டு வருகிறது. தற்போது அது 41.61 சதவீதமாக உள்ளது. மொத்தம் 60,490 நோயாளிகள் இதுவரை கொவிட் -19 நோயிலிருந்து குணமடைந்துள்ளனர். தொற்றால் ஏற்படும் இறப்பு விகிதமும் குறைந்து வருகிறது. 3.30 சதவீதமாக  இருந்த இறப்பு விகிதம் தற்போது 2.87 சதவீதமாக உள்ளது. உலகிலேயே இதுதான் மிகவும் குறைவான விகிதம் ஆகும். உலக இறப்பு விகித சராசரி தற்போது 6.45 சதவீதமாக உள்ளது.
(ஒரு லட்சம் மக்கள் தொகைக்கான இறப்பு விகித ஆய்வின்படி, இந்தியாவில் ஒரு லட்சம் மக்கள் தொகைக்கு இது 0.3 சதவீதமாக உள்ளது. உலகப் புள்ளிவிவரம் லட்சம் மக்கள் தொகைக்கு இறப்பு விகிதம் 4.4 சதவீதம் எனக் கூறுகிறது. லட்சம் மக்கள் தொகைக்கான இறப்பு விகிதமும், பாதிக்கப்பட்டோர் இறப்பு விகிதமும் மிகக் குறைவாக இருப்பதற்கு உரிய நேரத்தில் நோய் கண்டறிவது மற்றும் சிகிச்சை மேலாண்மை தான் காரணமாகும்.
பாதுகாப்பு அமைச்சகம்
ஏரோ இந்தியா 2021 நிகழ்ச்சியில், இந்திய பெருங்கடல் பகுதி நாடுகளின் பாதுகாப்பு அமைச்சர்களின் மாநாடு
ஏரோ இந்தியா கண்காட்சிக்கு இடையே இந்திய பெருங்கடல் பகுதி நாடுகளின் பாதுகாப்பு அமைச்சர்கள் மாநாட்டை இந்தியா நடத்துகிறது.
ஆசியாவின் மிகப் பெரிய விமான கண்காட்சியான, ஏரோ இந்தியா கண்காட்சி பெங்களூருவில் இன்று முதல் 5 ஆம்தேதி வரை நடைபெறுகிறது. இந்த கண்காட்சிக்கு இடையே இந்திய பெருங்கடல் பகுதி நாடுகளின் பாதுகாப்பு அமைச்சர்கள் மாநாட்டை இந்தியா நடத்துகிறது.
இந்தியப் பெருங்கடல் பகுதியில் அமைதி மற்றும் பாதுகாப்பை அதிகரிப்பதில் ஒத்துழைப்புடன் செயல்படுவதற்காக இந்த மாநாட்டிற்கு ஏற்பாடு செய்யப்பட்டுள்ளது.
பாதுகாப்புத் துறை செயலாளர் மற்றும் பல இந்திய பெருங்கடல் பகுதி நாடுகளின் பாதுகாப்பு அமைச்சர்கள் உரையுடன், இந்நிகழ்ச்சி தொடங்குகிறது. நிறைவுநாள் நிகழ்ச்சியில், பாதுகாப்புத்துறை அமைச்சர் திரு ராஜ்நாத் சிங் உரையாற்றுகிறார்.
இதில் மாலத்தீவு, கமோராஸ், ஈரான் மற்றும் மடகாஸ்கர் நாடுகளின் பாதுகாப்பு அமைச்சர்கள், ஆஸ்திரேலியா, கென்யா, செசல்ஸ், மொரிசீயஸ், குவைத் மியான்மர் ஆகிய நாடுகளின் தூதர்கள் உட்பட 18 நாடுகளின் பிரதிநிதிகள் நேரில் கலந்து கொள்ள உறுதியளித்துள்ளனர்.
சில நாடுகளின் பிரதிநிதிகள் காணொலி காட்சி மூலம் கலந்து கொள்கின்றனர். சிலர் ஒளிப்பதிவு உரை அனுப்பவுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1694780
------
(Visitor Counter : 279
குடியரசுத் துணைத் தலைவர் செயலகம்
அண்டை நாடுகளில் வளர்ந்து வரும் புவி அரசியல் சூழ்நிலை, எல்லை பாதுகாப்பு படைகளுக்கு புதிய சவாலாக இருக்கக்கூடும்: குடியரசு துணைத் தலைவர்
நம் அண்டை நாடுகளில் வளர்ந்து வரும் புவி அரசியல் சூழ்நிலை, எல்லை பாதுகாப்பு படைகளுக்கு புதிய சவாலாக இருக்கக்கூடும் என்றும், அமைதிக்கு எதிரானவர்களின் மோசமான செயல்களை எல்லை பாதுகாப்பு படை தொடர்ந்து முறியடிக்கும் என்றும் குடியரசு துணைத் தலைவர் திரு எம். வெங்கையா நாயுடு நம்பிக்கை தெரிவித்துள்ளார். ஆயுதங்கள் மற்றும் போதைப் பொருட்களைக் கடத்துவதற்கு ட்ரோன்களைப் பயன்படுத்துவது சமீபத்திய சவாலாக இருப்பதாகவும் அவர் குறிப்பிட்டார்.
எல்லை பாதுகாப்பு படையின் ஜோத்பூர் எல்லைப்பகுதி தலைமையகத்திற்கு இன்று நேரில் சென்ற அவர், அதிகாரிகளிடையே உரையாற்றுகையில், “கடந்த 56 வருடங்களாக நாட்டின் எல்லைகளை பாதுகாத்துவரும் எல்லை காவல் படையின் பணி மிகவும் போற்றத்தக்கது”, என்று பாராட்டினார்.
கடந்த 1971- ஆம் ஆண்டு நடைபெற்ற போரில் பாகிஸ்தானுக்கு எதிராக துணிச்சலாக போராடி இந்த படையைச் சேர்ந்த வீரர்கள் நாட்டிற்கு பெருமையை தேடித் தந்ததாக அவர் குறிப்பிட்டார். நிலநடுக்கம், வெள்ளம் போன்ற இயற்கை பேரிடர்களின் போது எல்லை பாதுகாப்புப் படை வீரர்கள் மக்களுக்கு உதவிக்கரம் நீட்டுவதாகவும் திரு வெங்கையா நாயுடு கூறினார்.
ஜோத்பூரில் உள்ள இந்திய வேளாண் ஆராய்ச்சி சபை- மத்திய வறண்ட மண்டல ஆராய்ச்சி நிறுவனத்தில் குடியரசு துணைத் தலைவர்:
இந்த நிகழ்ச்சிக்குப் பிறகு ஜோத்பூரில் உள்ள இந்திய வேளாண் ஆராய்ச்சி சபை- மத்திய வறண்ட மண்டல ஆராய்ச்சி நிறுவனத்திற்கு சென்ற குடியரசு துணைத் தலைவர், அங்குள்ள விஞ்ஞானிகள் மற்றும் பணியாளர்களுடன் கலந்துரையாடினார். “தொழில்நுட்பங்கள், ஆய்வகங்களில் மட்டுமே முடங்கி விடக்கூடாது, அறிவியல் சார்ந்த புரிதல் விவசாயிகளுக்கும் பரிமாறப்பட வேண்டும்”, என்று அப்போது அவர் கூறினார்.
வேளாண்மையை நிலையானதாகவும் லாபகரமானதாகவும் மாற்றுவதற்காக பாரம்பரிய நடைமுறைகளுடன் புதிய தொழில்நுட்பங்களை இணைக்குமாறு அவர் கேட்டுக்கொண்டார். பருவநிலை மாற்றத்தினால் ஏற்படும் தாக்கம் முதல் விளைச்சலை அதிகரிப்பது வரை விவசாயிகளின் பிரச்சினையைத் தீர்ப்பதற்கு புதுமையான முறைகளைக் கண்டறியுமாறு விஞ்ஞானிகளுக்கு அவர் கோரிக்கை விடுத்தார்.
இந்த இரண்டு நிகழ்வுகளின் போதும் ராஜஸ்தான் ஆளுநர் திரு கல்ராஜ் மிஸ்ரா, ராஜஸ்தான் மாநில அமைச்சர் டாக்டர் புலகி தாஸ் கல்லா, மாநிலங்களவை உறுப்பினர் திரு ராஜேந்திர கெலாட், எல்லை பாதுகாப்பு படை அதிகாரிகள் மற்றும் பலர் உடன் இருந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759309
-----
(Visitor Counter : 227
பாதுகாப்பு அமைச்சகம்
‘’மேக் இன் இந்தியா’’ திட்டத்துக்குப் பெரும் ஊக்குவிப்பு; டி-90 டேங்குகளுக்கான கண்ணிவெடி அகற்றும் 1512 உபகரணங்களை வாங்க பிஇஎம்எல் நிறுவனத்துடன் பாதுகாப்பு அமைச்சகம் ஒப்பந்தம் கையெழுத்து.
அரசின் ‘’ மேக் இன் இந்தியா’’ முன்முயற்சிக்கு ஊக்கமளிக்கும் நோக்கத்துடன், பாதுகாப்பு அமைச்சர் திரு. ராஜ்நாத் சிங் ஒப்புதலுடன், பாதுகாப்பு அமைச்சகத்தின் கொள்முதல் பிரிவு இன்று டி-90 S/SK டேங்க்குகளுக்கு 1512 கண்ணி வெடி அகற்றும் உபகரணங்களை சுமார் ரூ.557 கோடி மதிப்பில் கொள்முதல் செய்வதற்கான ஒப்பந்தத்தில் பிஇஎம் எல் நிறுவனத்துடன் கையெழுத்திட்டுள்ளது. ஒப்பந்தத்தில் ஒரு பகுதி ,குறைந்தபட்சம் 50 சதவீத உள்நாட்டு பொருட்களுடன் இந்திய தயாரிப்பை வாங்குவதற்கு இது வகை செய்யும்.
இந்த உபகரணம் இந்திய ஆயுதம் தாங்கிய வீரர்களின் டி-90 டேங்குகளில் பொருத்தப்படும். இது கண்ணிவெடி பதிக்கப்பட்ட இடங்களில் பத்திரமாக நகரும் தன்மை கொண்டது. எதிரி பகுதிகளில் கண்ணிவெடிகளால் பாதிப்பு ஏற்படாமல் ஊடுருவி செல்லும் இதன் மடங்கு அதிகரிக்கப்படும்.
இந்த 1512 கண்ணிவெடி அகற்றும் கருவிகள் பொருத்துவது 2027-ம் ஆண்டில் நிறைவடையும். இதன் மூலம் ராணுவத்தின் பலம் மேலும் அதிகரிக்கும்.
(Visitor Counter : 172
மின்னணு மற்றும் தகவல் தொழில்நுட்பம்
இணைய பாதுகாப்பு துறையில் ஒத்துழைப்பு தொடர்பாக இந்தியா மற்றும் மொராக்கோ இடையேயான புரிந்துணர்வு உடன்படிக்கை குறித்து மத்திய அமைச்சரவையிடம் எடுத்துரைக்கப்பட்டது
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவையிடம், இணைய பாதுகாப்புத் துறையில் ஒத்துழைப்பு தொடர்பாக இந்தியா மற்றும் மொராக்கோ இடையேயான புரிந்துணர்வு உடன்படிக்கை குறித்து எடுத்துரைக்கப்பட்டது. 2018, செப்டம்பர், 25 அன்று இந்த புரிந்துணர்வு உடன்படிக்கை கையெழுத்தானது.
இந்த புரிந்துணர்வு உடன்படிக்கையானது, பாதுகாப்பு தொடர்பான சம்பவங்கள் குறித்த அறிவு பரிமாற்றம் மற்றும் கண்டுபிடித்தல், தீர்வு காணுதல் மற்றும் தடுத்தல் ஆகியவற்றில் இந்தியா மற்றும் மொராக்கோ இடையேயான ஒத்துழைப்பை மேலும் அதிகரிக்கச் செய்ய வழிவகுக்கும். இந்தப் புரிந்துணர்வு ஒப்பந்தத்தை செயல்படுத்துவதன் மூலமாக, இணைய பாதுகாப்புத் துறையில் மொரக்காவுடனான நிறுவன மற்றும் திறன் வளர்ப்பு மூலம், இணைய பாதுகாப்புத் துறையில் இரு நாடுகளும் பரஸ்பரம் நன்மைகளைப் பெறும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகனப்பதிவுத் தகடுகளில் ஆல்பா வண்ண எண்களைத் தெளிவாகப் பயன்படுத்துமாறு போக்குவரத்து அமைச்சகம் அறிவிக்கை
பல்வேறு மாநிலங்கள் மற்றும் யூனியன் பிரதேசங்களில் பதிவு செய்யப்படும் வாகனங்களுக்கான பதிவு எண்கள் தெளிவாகத் தெரியும்படி அமைக்குமாறு மத்திய சாலைப் போக்குவரத்து மற்றும் நெடுஞ்சாலை அமைச்சகம் அறிவிக்கை வெளியிட்டுள்ளது. 2020 ஜூலை 14-ஆம் தேதி எஸ்ஓ 2339  என்ற எண்ணில் வெளியிடப்பட்ட அறிவிக்கையில், பதிவு எண் தகடுகளில் உள்ள குறைபாடுகளைக் களையும் வகையில், ஒவ்வொரு பிரிவு வாகனங்களுக்கும் , வெவ்வேறு ஆல்பா எண்களின் வண்ணத்தை தெளிவாகத் தெரியுமாறு அமைக்க வலியுறுத்தப்பட்டுள்ளது. தெளிவாகத் தெரிவதற்காகவே இந்த அறிவிக்கை வெளியிடப்பட்டுவதாகவும், பதிவு எண் பலகைகள் விஷயத்தில் புதிய வரையறை ஏதுமில்லை என்றும் குறிப்பிடப்பட்டுள்ளது.
இதற்கு முன்பு, பல்வேறு மாநிலங்கள் மற்றும் யூனியன் பிரதேசங்களுக்கு என வேறுபட்ட வாகனப்பதிவு எண் அடையாளங்களை , 1988  மோட்டார் வாகனச் சட்டம் 41-வது பிரிவு துணைப்பிரிவு 6 –இன் படி , அமைச்சகம் 1989 ஜூன் 12-ஆம்தேதி, எஸ்ஓ 444  என்ற எண்ணில் வெளியிட்ட அறிவிக்கையில், கூறியிருந்தது. பின்னர் வாகனங்களின் வகைக்கு ஏற்ப பதிவு எண் பலகைகளில் ஆல்பா எண்களை வண்ணத்தில் குறிப்பிடுமாறு உத்தரவிட்டு, 1989 அறிவிக்கையில் திருத்தம் செய்து, 1992 நவம்பர் 11-ஆம்தேதி எஸ்ஓ 827  என்ற எண்ணில் அறிவிக்கை வெளியிட்டது. மேலும், அமைச்சகம் ஜிஎஸ்ஆர் 901  என்ற எண்ணில் 13.12.2001 தேதியிட்ட அறிவிக்கையில் , போக்குவரத்து, போக்குவரத்து அல்லாத வாகனங்களுக்கு பதிவு எண் பலகை வண்ணங்களை வரையறுத்தது.
இந்தப் பிரிவில் மேற்கொள்ளப்பட்ட திருத்தத்தில், 1989 ஜூன் 12-ஆம்தேதி, எஸ்ஓ 444  என்ற எண்ணில் வெளியிட்ட அறிவிக்கையின் முக்கிய அம்சம் விடுபட்டிருந்தது அமைச்சகத்திடம் சுட்டிக்காட்டப்பட்டது. இதில் தெளிவற்ற தன்மை இருப்பது தெரியவந்ததையடுத்து, தெளிவு படுத்துவதற்காக இந்த அறிவிக்கை வெளியிடப்பட்டுள்ளது.
குடியரசுத் துணைத் தலைவர் செயலகம்
மாநிலங்களவைக்கு 2003இல் ஒதுக்கப்பட்ட நிலத்தை கையகப்படுத்துவதில் ஏற்படும் தாமதத்திற்காக குடியரசுத் துணைத்தலைவர் தனது அதிருப்பதியைத் தெரிவித்தார்
புதுதில்லியில் உள்ள ஆர்.கே.புரம் பகுதியில் மாநிலங்களவை செயலகத்திற்காக ஒதுக்கப்பட்ட 8,700 சதுர மீட்டர் பரப்பளவு நிலத்தைக் கையகப்படுத்துவதில் ஏற்பட்டு வரும் தாமதத்திற்காக குடியரசுத் துணைத்தலைவரும் மாநிலங்களவைத் தலைவருமான திரு எம்.வெங்கய்ய நாயுடு தனது அதிருப்தியைத் தெரிவித்தார்.
இந்தப் பிரச்சினையின் தற்போதைய நிலைமை குறித்து மீளாய்வு செய்வதற்காக மாநிலங்களவை செயலகம், வீட்டுவசதி, நகர்ப்புற மேம்பாட்டு அமைச்சகம், டெல்லி நகரப்பகுதி குடியிருப்பு மேம்பாட்டு வாரியம், நிலம் மற்றும் மேம்பாட்டு அலுவலகம் ஆகியவற்றின் உயரதிகாரிகள் மற்றும் அரசு வழக்கறிஞர்களுடன் நடத்தப்பட்ட கூட்டத்தில் திரு நாயுடு வீட்டுவசதி, நகர்ப்புற அமைச்சகத்தின் செயலாளரிடம் நிலத்தைச் சுற்றியுள்ள ஆக்ரமிப்புகளை அகற்றுவதற்கு தேவையான நடவடிக்கைகளை அவசரமாக மேற்கொள்ளுமாறு அறிவுறுத்தினார்.
மாநிலங்களவைச் செயலகத்திற்காக ஒதுக்கப்பட்டுள்ள மொத்த நிலப்பரப்பான 8,700 சதுர மீட்டரில் சுமார் 4384.25 சதுர மீட்டர் அளவிற்கான நிலத்தை 3 தொண்டு நிறுவனங்கள் உட்பட பல்வேறு அமைப்புகள் ஆக்ரமித்துள்ளன. அதனோடு சுமார் 1193.54 சதுர மீட்டர் பரப்பில் அனுமதிக்கப்படாத குடிசைப்பகுதிகள் உருவாகியுள்ளன.
ஜுன் 2018ஆம் ஆண்டு முதல் இந்தப் பிரச்சினையைத் தீர்ப்பதில் ஏற்பட்டு வரும் முன்னேற்றம் குறித்து மாநிலங்களவைத் தலைவர் தொடர்ச்சியாக மீளாய்வு செய்து வருகிறார். நில ஆக்கிரமிப்புகளை அகற்றுவதற்குத் தடையாக உள்ள அனைத்து சட்டப் பிரச்சினைகளையும் தீர்ப்பதற்குத் தேவையான நடவடிக்கைகளை எடுக்குமாறு அவர் அதிகாரிகளுக்கு அறிவுறுத்தியுள்ளார்.
நிலம் கையகப்படுத்தப்பட்ட உடனேயே அந்த இடத்தில் மாநிலங்களவை தொலைக்காட்சி மற்றும் நீண்டகாலமாக எதிர்பார்க்கப்படும் மாநிலங்களவை செயலகத்தின் ஊழியர்களுக்கான குடியிருப்புகள் ஆகியவற்றைக் கட்டும் பணிகளைத் தொடங்குவதற்கு மாநிலங்களவைத் தலைவர் ஆர்வமுடன் உள்ளார். இதன் மூலம் அரசின் செலவினத்தில் குறிப்பிடத்தக்க அளவு சேமிப்பை உருவாக்க முடியும்.
மாநிலங்களவைத் தொலைக்காட்சி முன்னர் வருடாந்திர வாடகையாக ரூ.30 கோடி செலுத்தி வந்தது. இந்த பிரச்சினையை புதுதில்லி மாநகராட்சி கவுன்சிலின் பார்வைக்கு எடுத்துச் சென்று தற்போது வாடகை ரூ.15 கோடியாக குறைக்கப்பட்டு உள்ளது என்றும் இந்த ரூ.15 கோடி என்பதே கூட அதிகம், இது தவிர்க்கப்பட வேண்டிய நிதிச்சுமை என்றும் தெரிவித்தார். நிலத்தின் செலவுக்கும் குடிசைப் பகுதிகளை மாற்றுவதற்கும் மாநிலங்களவை ரூ.1.25 கோடி செலவிட்டுள்ளது என்று அவர் மேலும் தெரிவித்தார்.
நிலத்தின் பாதுகாப்புக்காக ஒவ்வொரு மாதமும் 1.25 லட்சம் ரூபாய் செலவிடப்படுவதாக கூறிய அவர் நில ஆக்கிரமிப்புகளை அகற்றி அதைக் கையகப்படுத்தாத வரை இந்தச் செலவு பயனற்ற செலவு தான் என்றும் தெரிவித்தார்.
இந்தக் கருத்துக்களையெல்லாம் கவனத்தில் எடுத்துக் கொண்டு சம்பந்தப்பட்ட அனைத்து அதிகாரிகளையும் ஒருங்கிணைத்து மிக விரைவில் கூட்டம் நடத்தி பிரச்சினையைத் தீர்க்குமாறு திரு.நாயுடு வீட்டுவசதி, நகரப்புற மேம்பாட்டு அமைச்சகச் செயலாளரிடம் அறிவுறுத்தியுள்ளார்.
பிரதமர் அலுவலகம்
உலகக் கழிப்பறை தினத்தை முன்னிட்டு பிரதமரின் செய்தி
உலகக் கழிப்பறை தினத்தை முன்னிட்டு பிரதமர் திரு. நரேந்திர மோடியின் செய்தி :
(“ உலகக் கழிப்பறை தினத்தை முன்னிட்டு நாடெங்கும் துப்புரவு வசதிகளை மேம்படுத்துவது குறித்த நமது உறுதிப்பாட்டை நாம் மீண்டும் உறுதிப்படுத்துகிறோம்.
நாட்டின் பல்வேறு பகுதிகளில் கழிப்பறைகளைக் கட்டும் பணியில் ஈடுபட்டுள்ள தனி நபர்கள் மற்றும் நிறுவனங்களை நான் பாராட்டுகிறேன். தூய்மை இந்தியா இயக்கத்திற்கு அவர்கள் பங்களிப்பு மதிப்பிட முடியாதவை”
ரெயில்வே அமைச்சகம்
இந்தியா-பங்களாதேஷ் இடையே நட்புறவுக்கான பிணைப்பு மீட்டுருவாக்கம்
இந்திய ரயில்வே அமைச்சர் அஸ்வினி வைஷ்ணவும், பங்களாதேஷ் ரயில்வே அமைச்சர் முகமது நூருல் இஸ்லாம் சுஜனும் இணைந்து மித்தாலி விரைவு ரயில் போக்குவரத்தை கொடியசைத்து தொடங்கிவைத்தனர்
இந்தியா-பங்களாதேஷ் இடையே ரயில் போக்குவரத்து மூலம் மக்களுடன் மக்கள் தொடர்பை மேலும் வலுப்படுத்த இருநாட்டு அரசுகளும் பலமுறை சந்தித்த பின் ஹல்திபாரி- சிலாஹாத்தி இடையேயான வழித்தடத்தில் மித்தாலி விரைவு ரயில் சேவையை மீண்டும் தொடங்க முடிவு செய்யப்பட்டது. இதன்படி நியூ ஜல்பைகுரி  – டாக்கா  இடையே மூன்றாவது பயணிகள் ரயில் சேவையாக மித்தாலி விரைவு ரயில் போக்குவரத்து 2021 மார்ச் 27 அன்று இருநாடுகளின் பிரதமர்களால் காணொலி காட்சி மூலம் தொடங்கி வைக்கப்பட்டது. தற்போது இந்த சேவையை இந்திய ரயில்வே அமைச்சர் அஸ்வினி வைஷ்ணவும், பங்களாதேஷ் ரயில்வே அமைச்சர் முகமது நூருல் இஸ்லாம் சுஜனும் இணைந்து இன்று புதுதில்லி ரயில்வே பவனில் இருந்து மித்தாலி விரைவு ரயில் போக்குவரத்தை முறைப்படி கொடியசைத்து தொடங்கிவைத்தனர். ஏற்கனவே கொவிட் பெருந்தொற்று கட்டுப்பாடுகள் காரணமாக இந்த ரயில்சேவையை தொடங்க இயலவில்லை.
இன்றைய தொடக்க நிகழ்ச்சியில் உரையாற்றிய திரு அஸ்வினி வைஷ்ணவ் மித்தாலி விரைவு ரயில் சேவை இருநாடுகளுக்கிடையேயான நட்புறவை அதிகரிப்பது, வலுப்படுத்துவது, மேம்படுத்துவது ஆகியவற்றில் மற்றும் ஒரு மைல்கல்லாக இருக்கும் என்றார்.
வாரம் இருமுறையாக இயக்கப்படும் இந்த ரயில் வண்டி, நியூஜல்பைகுரியிலிருந்து ஞாயிறு, புதன் கிழமைகளிலும், டாக்காவிலிருந்து திங்கள், வியாழக்கிழமைகளிலும் புறப்படும்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1830026
சட்டம் மற்றும் நீதித்துறை அமைச்சகம்
நடப்பாண்டில்  செப்டம்பர் 9 வரை அதிகபட்சமாக பல்வேறு உயர்நீதி மன்றங்களில் 165 நீதிபதிகளை அரசு நியமித்துள்ளது
உயர்நீதி மன்றங்களில் நீதிபதிகளாக நியமிப்பதற்காக 20 பேரை உச்சநீதிமன்றம் கொலிஜியம் அமைப்பிற்கு அரசு அண்மையில் மீண்டும் பரிந்துரைத்துள்ளதாக மத்திய சட்டம் மற்றும் நீதித்துறை அமைச்சர் திரு கிரன் ரிஜிஜூ மாநிலங்களவையில் கேள்விக்கு ஒன்றுக்கு எழுத்துப்பூர்வமாக பதிலளித்தார். 9.12.2022 வரை 1108 நீதிபதிகள் இருக்க வேண்டிய நிலையில் 727 நீதிபதிகள் பணியில் உள்ளனர். 331  நீதிபதி பணியிடங்கள் நிரப்பப்பட வேண்டியுள்ளன. நிரப்பப்பட வேண்டிய 331 நீதிபதி பணியிடங்களில் 147 பேரை நியமிக்க உயர்நீதி மன்றங்களில் இருந்து பரிந்துரைக்கப்பட்டுள்ளன. இது தொடர்பான நடைமுறைகள் அரசு மற்றும் உச்சநீதிமன்றம் கொலிஜியம் அமைப்பிற்கு இடையே நடைபெற்று வருகின்றன. நடப்பாண்டில்  செப்டம்பர் 9 வரை அதிகபட்சமாக பல்வேறு உயர்நீதி மன்றங்களில் 165 நீதிபதிகளை அரசு நியமித்துள்ளது.
நாடாளுமன்ற விவகாரத்துறை அமைச்சகம்
16வது மக்களவையை கலைக்க மத்திய அமைச்சரவை ஒப்புதல்
பிரதமர் திரு. நரேந்திர மோடியின் தலைமையில் கூடிய மத்திய அமைச்சரவை, 18.05.2014 அன்று நிறுவப்பட்ட 16வது மக்களவையைக் கலைப்பதற்கு குடியரசுத் தலைவருக்கு ஆலோசனை வழங்கும் தீர்மானத்திற்கு தனது ஒப்புதலை இன்று வழங்கியது.
பின்னணி:
மக்களவை, அதற்கு முன்பாகக் கலைக்கப்படவில்லையெனில், அதன் முதல் கூட்டம் நடைபெற்ற தேதியிலிருந்து ஐந்து ஆண்டுகளுக்கு தொடர்ந்து நீடிக்கும் என அரசமைப்புச் சட்டத்தின் பிரிவு 83 வரையறுத்துள்ளது. 16வது மக்களவையின் முதல் கூட்டம் ஜூன் 4, 2014 அன்று நடைபெற்றது. அன்று மக்களவை உறுப்பினர்கள் பதவிப் பிரமாணம் செய்து வைக்கப்பட்டனர். எனவே, ஜூன் 3, 2019க்கு முன்பாக குடியரசுத் தலைவர் கலைக்காதவரை நடப்பு மக்களவையின் காலம் அன்று வரை நீடிக்கிறது.
முதல் மக்களவையில் இருந்து 15வது மக்களவைக்கான தேர்தல்களின் இறுதி நாட்கள், மக்களவை அமைக்கப்பட்ட நாட்கள், முதல் கூட்டம் நடைபெற்ற நாட்கள், மக்களவையின் காலம் இறுதியாகும் நாட்கள், கலைக்கப்பட்ட நாட்கள் ஆகியவை குறித்த அறிக்கை இத்துடன் இணைக்கப்பட்டுள்ளது.
தேர்தல் நடைபெற்ற நாட்கள், மக்களவை அமைக்கப்பட்ட நாள், முதல் கூட்டம் நடைபெற்ற நாள், இறுதி நாள் மற்றும் கலைக்கப்பட்ட நாட்களின் விவரங்கள்
|
|
(முதல் மக்களவையிலிருந்து 15வது மக்களவை வரை
|
|
தேர்தல் நடைபெற்ற இறுதி நாள்
|
|
மக்களவை அமைக்கப்பட்ட நாள்
|
|
முதல் கூட்டம் நடைபெற்ற நாள்
|
|
அரசமைப்புச் சட்டப் பிரிவு 83இன் கீழ் மக்களவையின் இறுதி நாள்
|
|
கலைக்கப்பட்ட நாள்
|
|
1
|
|
2
|
|
3
|
|
4
|
|
5
|
|
6
|
|
முதல் மக்களவை
|
|
21.02.1952
|
|
02.04.1952
|
|
13.05.1952
|
|
12.05.1957
|
|
04.04.1957
|
|
இரண்டாவது மக்களவை
|
|
15.03.1957
|
|
05.04.1957
|
|
10.05.1957
|
|
09.05.1962
|
|
31.03.1962
|
|
மூன்றாவது மக்களவை
|
|
25.02.1962
|
|
02.04.1962
|
|
16.04.1962
|
|
15.04.1967
|
|
03.03.1967
|
|
நான்காவது மக்களவை
|
|
21.02.1967
|
|
04.03.1967
|
|
16.03.1967
|
|
15.03.1972
|
|27.12.1970
|
|
ஐந்தாவது மக்களவை
|
|
10.03.1971
|
|
15.03.1971
|
|
19.03.1971
|
|
18.03.1977
|
|18.01.1977
|
|
ஆறாவது மக்களவை
|
|
20.03.1977
|
|
23.03.1977
|
|
25.03.1977
|
|
24.03.1982
|
|22.08.1979
|
|
ஏழாவது மக்களவை
|
|
06.01.1980
|
|
10.01.1980
|
|
21.01.1980
|
|
20.01.1985
|
|
31.12.1984
|
|
எட்டாவது மக்களவை
|
|
28.12.1984
|
|
31.12.1984
|
|
15.01.1985
|
|
14.01.1990
|
|
27.11.1989
|
|
ஒன்பதாவது மக்களவை
|
|
26.11.1989
|
|
02.12.1989
|
|
18.12.1989
|
|
17.12.1994
|
|13.03.1991
|
|
பத்தாவது மக்களவை
|
|
15.06.1991
|
|
20.06.1991
|
|
09.07.1991
|
|
08.07.1996
|
|
10.05.1996
|
|
பதினோராவது மக்களவை
|
|
07.05.1996
|
|
15.05.1996
|
|
22.05.1996
|
|
21.05.2001
|
|04.12.1997
|
|
பன்னிரண்டாவது மக்களவை
|
|
07.03.1998
|
|
10.03.1998
|
|
23.03.1998
|
|
22.03.2003
|
|26.04.1999
|
|
பதிமூன்றாவது மக்களவை
|
|
04.10.1999
|
|
10.10.1999
|
|
20.10.1999
|
|
19.10.2004
|
|06.02.1904
|
|
பதினான்காவது மக்களவை
|
|
10.05.2004
|
|
17.05.2004
|
|
02.06.2004
|
|
01.06.2009
|
|
18.05.2009
|
|
பதினைந்தாவது மக்களவை
|
|
13.05.2009
|
|
18.05.2009
|
|
01.06.2009
|
|
31.05.2014
|
|
18.05.2014
|
|
பதினாறாவது மக்களவை
|
|
12.05.2014
|
|
18.05.2014
|
|
04.06.2014
|
|
03.06.2019
|
|
|
|
பதினேழாவது மக்களவை
|
|
19.05.2019
|
|
|
|
|
|
|
|1. இடைக்கால தேர்தல்கள் நடைபெற்றன. தேர்தல் நடைபெறும் முன்பாகவே மக்களவை கலைக்கப்பட்டது.
2. இரண்டாம் வரிசையில் உள்ள இறுதி நாட்கள் தேர்தல் ஆணையத்தின் அறிக்கையின் அடிப்படையிலானவை.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.17 கோடி தடுப்பூசி டோஸ்கள் வழங்கப்பட்டுள்ளன. இதில் 95.14 கோடி இரண்டாம் தவணை தடுப்பூசி டோஸ்களும், 22.45 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 23,490 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 2,149 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 182 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,48,165 பேர்.
கடந்த 24 மணி நேரத்தில் 104 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.07% வாராந்திர பாதிப்பு விகிதம் 0.10%
இதுவரை மொத்தம் 91.32 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,52,825 சோதனைகள் நடத்தப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
தினசரி கொரோனா வைரஸ் தொற்று 16,500-க்கு கீழ் குறைந்தது: குணமடைந்தோர் எண்ணிக்கை 98 லட்சத்தை கடந்தது
கோவிட்டுக்கு எதிரான போராட்டத்தில் இந்தியா புதிய சாதனை படைத்துள்ளது. தினசரி புதிய பாதிப்பு இன்று 16,432 ஆக குறைந்துள்ளது. இது கடந்த 187 நாட்களில் மிக குறைவான எண்ணிக்கைக்கும் இதற்குமுன் கடந்த ஜூன் 25ம் தேதி, தினசரி புதிய தொற்று 16,922 ஆக இருந்தது.
நாட்டில் கோவிட் சிகிச்சை பெறுபவர்களின் மொத்த எண்ணிக்கை இன்று 2,68,581-ஆக குறைந்துள்ளது. இது மொத்த பாதிப்பில் 2.63 சதவீதம்.
கடந்த 24 மணி நேரத்தில், கோவிட் சிகிச்சை பெறுபவர்களின் மொத்த எண்ணிக்கையில் 8,720 குறைந்துள்ளது.
குணமடைபவர்கள் எண்ணிக்கை அதிகரிப்பதாலும், தினசரி புதிய தொற்று குறைவதாலும், குணமடைந்தவர்களின் மொத்த எண்ணிக்கை 1 கோடியை  நெருங்குகிறது. இதனால் குணமடைந்தோர் பங்கு 95.92 சதவீதமாக அதிகரித்துள்ளது.
கடந்த 24 மணி நேரத்தில் 24,900 பேர் குணமடைந்துள்ளனர். 252 பேர் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 45.07 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,07,01,612 பேர் குணமடைந்துள்ளனர்.
குணமடைந்தவர்களின் விழுக்காடு 97.38 சதவீதமாகும்.
கடந்த 24 மணி நேரத்தில் 38,465 பேர் குணமடைந்துள்ளனர்.
கடந்த 24 மணி நேரத்தில் 43,509 பேர் புதிதாக பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,03,840 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.28 சதவீதமாகும்.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.38 சதவீதமாக உள்ளது.
தினசரி தொற்று உறுதி வீதம் தொடர்ந்து 5 சதவீதத்திற்கும் குறைவாக 2.52 சதவீதமாகப் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 46.26 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740135
பிரதமர் அலுவலகம்
கிஷ்த்வார் சாலை விபத்து காரணமாக ஏற்பட்ட உயிரிழப்பால் பிரதமர் துயரடைந்தார்
கிஷ்த்வார் சாலை விபத்து காரணமாக ஏற்பட்ட உயிரிழப்புக்குப் பிரதமர் திரு நரேந்திர மோடி வருத்தம் தெரிவித்துள்ளார்.
டுவிட்டரில் பிரதமர் அலுவலகம் கூறியிருப்பதாவது :
“கிஷ்த்வார் சாலை விபத்து காரணமாக ஏற்பட்ட உயிரிழப்பால் துயரடைந்துள்ளேன். சோகமான இந்த தருணத்தில் உயிரிழந்தோரின் குடும்பங்களுக்கு எனது ஆறுதல்கள்:
PM @narendramodi"
வணிகம் மற்றும் தொழில்துறை அமைச்சகம்
வேளாண் சீர்திருத்தங்கள் விவசாயிகளுக்கு வரலாற்று சிறப்புமிக்க தருணம்: திரு பியூஷ் கோயல்
மத்திய அரசால் சமீபத்தில் கொண்டு வரப்பட்ட வேளாண் சீர்திருத்தங்கள், விவசாயிகளுக்கு வரலாற்று சிறப்புமிக்க தருணம் என்று வர்த்தகம், தொழில்கள் மற்றும் ரயில்வே அமைச்சர் திரு பியூஷ் கோயல் வர்ணித்துள்ளார்.
தெலங்கானா தொழில் மற்றும் வர்த்தக சங்கம் ஏற்பாடு செய்திருந்த 'புதிய உலகத்தின் முறை: தற்சார்பு இந்தியா' என்ற நிகழ்ச்சியில் இன்று பேசிய அவர், "இந்திய விவசாயத் துறையின் வரலாற்றை இந்த சீர்திருத்தங்கள் மாற்றி அமைக்கும்," என்று தெரிவித்தார்.
"இதன் மூலம் விவசாயிகளின் உற்பத்தி திறனும், வருவாயும் உயரும். விவசாயத் துறை எதிர்கொண்டிருந்த தடைகளை தகர்த்தெரிந்து விட்ட காரணத்தாலும், தனியார் துறை அதிக அளவில் பங்குபெறும் வாய்ப்பை ஏற்படுத்தி இருப்பதாலும், விவசாயிகளுக்கான புதிய பாதையை இது வகுக்கும்," என்று அவர் மேலும் கூறினார்.
தற்சார்பு இந்தியா இயக்கத்தைப் பற்றி பேசிய அவர், இதன் மூலம் உலகின் பல்வேறு பகுதிகளில் இருந்து நவீன தொழில்நுட்பங்கள் இந்தியாவுக்குள் வரும் என்று கூறினார். தரமான பொருட்களை நாட்டிலேயே உற்பத்தி செய்வதன் மூலம் இந்தியா தன்னிறைவு அடையும் என்று திரு கோயல் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleaseIframePage.aspx?PRID=1660318&RegID=3&LID=1
((Visitor Counter : 114
குடியரசுத் தலைவர் செயலகம்
ஜம்மு & காஷ்மீர் மற்றும் லடாக்கிற்கு ஜூலை 25 முதல் 28 வரை குடியரசுத் தலைவர் பயணம்
ஜம்மு & காஷ்மீர் மற்றும் லடாக்கிற்கு 2021 ஜூலை 25 முதல் 28 வரை குடியரசுத் தலைவர் திரு ராம் நாத் கோவிந்த் பயணம் மேற்கொள்கிறார்.
2021 ஜூலை 26 அன்று, கார்கில் வெற்றியின் இருபத்தி இரண்டாம் ஆண்டை முன்னிட்டு 1999-ம் வருடம் நடைபெற்ற கார்கில் போரில் தங்களது வீரத்தை சிறப்பாக வெளிப்படுத்தி தியாகங்கள் புரிந்த இந்திய படையினருக்கு லடாக்கில் உள்ள கார்கில் போர் நினைவகத்தில் குடியரசுத் தலைவர் அஞ்சலி செலுத்துகிறார்.
2021 ஜூலை 27 அன்று ஸ்ரீநகரில் உள்ள காஷ்மீர் பல்கலைக்கழகத்தின் 19-வது ஆண்டு பட்டமளிப்பு விழாவில் குடியரசுத் தலைவர் கலந்து கண்டு உரையாற்றுகிறார்.